CELEX: 32013R0817
Language: et
Date: 2013-08-28 00:00:00
Title: Komisjoni määrus (EL) nr 817/2013, 28. august 2013 , millega muudetakse Euroopa Parlamendi ja nõukogu määruse (EÜ) nr 1333/2008 II ja III lisa ning komisjoni määruse (EL) nr 231/2012 lisa oktenüülmerevaikhappega modifitseeritud kummiaraabiku osas  EMPs kohaldatav tekst

29.8.2013   
            
            
               ET
            
            
               Euroopa Liidu Teataja
            
            
               L 230/7
            
         KOMISJONI MÄÄRUS (EL) nr 817/2013,
   28. august 2013,
   millega muudetakse Euroopa Parlamendi ja nõukogu määruse (EÜ) nr 1333/2008 II ja III lisa ning komisjoni määruse (EL) nr 231/2012 lisa oktenüülmerevaikhappega modifitseeritud kummiaraabiku osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3, artiklit 14 ning artikli 30 lõiget 5,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Määruse (EÜ) nr 1333/2008 III lisas on sätestatud nende toidu lisaainete ELi loetelu, mida on lubatud kasutada toidu lisaainetes, toiduensüümides, lõhna- ja maitseainetes ja toitainetes, ning nende kasutamise tingimused.
            
         
               (3)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (4)
            
            
               Neid loetelusid ja spetsifikatsioone võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (5)
            
            
               12. novembril 2007 esitati taotlus lubada kasutada oktenüülmerevaikhappega modifitseeritud kummiaraabikut emulgaatorina teatavates toidugruppides ning lõhna- ja maitseainetes ning see taotlus on tehtud liikmesriikidele kättesaadavaks.
            
         
               (6)
            
            
               Euroopa Toiduohutusamet hindas oktenüülmerevaikhappega modifitseeritud kummiaraabiku ohutust lõhna- ja maitseainetele ning teatavatele muudele toiduainetele lisatava emulgaatorina ja avaldas oma arvamuse 11. märtsil 2010 (4). Toiduohutusamet järeldas olemasolevate uuringute tulemuste ning kummiaraabiku ja muude oktenüülmerevaikhappega modifitseeritud tärkliste kohta oleva teabe alusel, et oktenüülmerevaikhappega modifitseeritud kummiaraabiku kasutamine toidus emulgaatorina kavandatud kasutusviiside ja -määrade juures ei ole ohtlik.
            
         
               (7)
            
            
               Tehnoloogiliselt on oktenüülmerevaikhappega modifitseeritud kummiaraabiku kasutamine emulgaatorina vajalik teatavate toiduainete puhul ning samuti on see vajalik emulgaatorina lõhna- ja maitseõlide emulsioonides, mida lisatakse mitmesugustele toiduainetele, kuna see on parandanud ainete omadusi võrreldes olemasolevate emulgaatoritega. Seetõttu on asjakohane lubada kasutada oktenüülmerevaikhappega modifitseeritud kummiaraabikut taotletavates toidugruppides ja anda kõnealusele toidu lisaainele number E 423.
            
         
               (8)
            
            
               Oktenüülmerevaikhappega modifitseeritud kummiaraabiku spetsifikatsioonid tuleks lisada määrusesse (EL) nr 231/2012, kui see lisatakse esimest korda määruse (EÜ) nr 1333/2008 II ja III lisas sätestatud liidu toidu lisaainete loetellu.
            
         
               (9)
            
            
               Määrusi (EÜ) nr 1333/2008 ja (EL) nr 231/2012 tuleks seetõttu vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II ja III lisa muudetakse vastavalt käesoleva määruse I lisale.
   Artikkel 2
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. august 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  ELT L 83, 22.3.2012, lk 1.
   
      (4)  EFSA Journal (2010); 8(3):1539.
   
      I LISA
      
                  A.
               
               
                  Määruse (EÜ) nr 1333/2008 II lisa muudetakse järgmiselt.
                  
                              1)
                           
                           
                              B osa tabelis 3 „Toidu lisaained, välja arvatud toiduvärvid ja magusained” lisatakse toidu lisaaine E 422 järele järgmine kanne:
                              
                                          „E 423
                                       
                                       
                                          Oktenüülmerevaikhappega modifitseeritud kummiaraabik”
                                       
                                    
                        
                              2)
                           
                           
                              E osa muudetakse järgmiselt:
                              
                                          a)
                                       
                                       
                                          toidugrupis 05.4 „Kaunistused, vaabad ja täidised, välja arvatud puuvilja- ja marjapõhised täidised, mis kuuluvad gruppi 4.2.4” lisatakse toidu lisaaine E 416 järele järgmine kanne:
                                          
                                                       
                                                   
                                                   
                                                      „E 423
                                                   
                                                   
                                                      Oktenüülmerevaikhappega modifitseeritud kummiaraabik
                                                   
                                                   
                                                      10 000
                                                   
                                                   
                                                      Ainult glasuurid”;
                                                   
                                                   
                                                       
                                                   
                                                
                                    
                                          b)
                                       
                                       
                                          toidugrupis 12.6 „Kastmed” lisatakse toidu lisaaine E 416 järele järgmine kanne:
                                          
                                                       
                                                   
                                                   
                                                      „E 423
                                                   
                                                   
                                                      Oktenüülmerevaikhappega modifitseeritud kummiaraabik
                                                   
                                                   
                                                      10 000”;
                                                   
                                                   
                                                       
                                                   
                                                   
                                                       
                                                   
                                                
                                    
                                          c)
                                       
                                       
                                          toidugrupis 14.1.4 „Maitsestatud joogid” lisatakse toidu lisaaine E 405 järele järgmine kanne:
                                          
                                                       
                                                   
                                                   
                                                      „E 423
                                                   
                                                   
                                                      Oktenüülmerevaikhappega modifitseeritud kummiaraabik
                                                   
                                                   
                                                      1 000
                                                   
                                                   
                                                      Ainult energiajoogid ja puuviljamahla sisaldavad joogid”
                                                   
                                                   
                                                       
                                                   
                                                
                                    
                        
            
                  B.
               
               
                  Määruse (EÜ) nr 1333/2008 III lisa muudetakse järgmiselt.
                  4. osas „Lõhna- ja maitseainetes kasutada lubatud toidu lisaained, sealhulgas kandeained” lisatakse toidu lisaaine E 416 järele järgmine kanne:
                  
                              „E 423
                           
                           
                              Oktenüülmerevaikhappega modifitseeritud kummiaraabik
                           
                           
                              Lõhna- ja maitseõli emulsioonid, mida kasutatakse toidugruppides 03 – toidujää, 07.2 – valikpagaritooted, 08.2 – töödeldud liha: ainult töödeldud linnuliha, 09.2 – töödeldud kala ja kalatooted, sh molluskid ja vähilaadsed, ning toidugrupis 16 – magustoidud, välja arvatud gruppide 1, 3 ja 4 tooted.
                           
                           
                              500 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 14.1.4 – maitsestatud joogid: ainult maitsestatud joogid, mis ei sisalda puuviljamahla, ning puuviljamahla sisaldavad gaseeritud maitsestatud joogid, ning toidugrupis 14.2 – alkohoolsed joogid, sealhulgas nende mittealkohoolsed või väikese alkoholisisaldusega analoogid.
                           
                           
                              220 mg/kg lõhna- ja maitseemulsioonis
                           
                        
                              Lõhna- ja maitseemulsioonid, mida kasutatakse toidugruppides 05.1 – kakao- ja šokolaaditooted direktiivi 2000/36/EÜ tähenduses, 05.2 – muud kondiitritooted, sealhulgas hingeõhku värskendavad pisimaiustused, 05.4 – kaunistused, vaabad ja täidised, välja arvatud puuvilja- ja marjapõhised täidised, mis kuuluvad gruppi 4.2.4, ning toidugrupis 06.3 – hommikusöögihelbed.
                           
                           
                              300 mg/kg lõhna- ja maitseemulsioonis
                           
                        
                              Lõhna- ja maitseemulsioonid, mida kasutatakse toidugrupis 01.7.5 – sulatatud juust.
                           
                           
                              120 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 05.3 – närimiskumm
                           
                           
                              60 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 01.8 – piimatoodete analoogid, sealhulgas joogivalgendajad, 04.2.5 – keedised, tarretised, tsitrusmarmelaadid ja sarnased tooted, 04.2.5.4 – pähklivõi ja pähklivõided, 08.2 – töödeldud liha, 12.5 – supid ja puljongid, 14.1.5.2 – muud: ainult lahustuv kohv ja tee ning teraviljapõhised kasutusvalmis toidud.
                           
                           
                              240 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 10.2 – töödeldud munad ja munatooted.
                           
                           
                              140 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 14.1.4 – maitsestatud joogid: ainult gaseerimata maitsestatud joogid, mis sisaldavad puuviljamahla, 14.1.2 – puuvilja- ja marjamahlad, nagu määratletud direktiivis 2001/112/EÜ, ning köögiviljamahlad: ainult köögiviljamahlad, ning toidugrupis 12.6 – kastmed: ainult soustid ja magusad kastmed.
                           
                           
                              400 mg/kg lõhna- ja maitseemulsioonis
                           
                        
                              Lõhna- ja maitseõli emulsioonid, mida kasutatakse toidugrupis 15 – kasutusvalmid vürtsikad tooted ja suupisted.
                           
                           
                              440 mg/kg lõhna- ja maitseemulsioonis”
                           
                        
            
   
      II LISA
      Määruse (EL) nr 231/2012 lisas lisatakse toidu lisaaine E 422 spetsifikatsiooni järele järgmine kanne:
      
         „E 423 OKTENÜÜLMEREVAIKHAPPEGA MODIFITSEERITUD KUMMIARAABIK
         
         
                     
                        Sünonüümid
                     
                  
                  
                     Kummiaraabiku ja oktenüülbutaandihappe monoester; kummiaraabiku vesinikoktenüülsuktsinaat; OSAga modifitseeritud kummiaraabik; OSAga modifitseeritud akaatsiakummivaik
                  
               
                     
                        Määratlus
                     
                  
                  
                     Oktenüülmerevaikhappega modifitseeritud kummiaraabik saadakse sejal-akaatsia (Acacia seyal) või kummiakaatsia (Acacia Senegal) kummivaigu esterdamisel vesilahuses, mis sisaldab kuni 3 % oktenüülmerevaikhappe anhüdriidi. Seejärel lahus kuivatatakse pihustuskuivatamisega.
                  
               
                     EINECS
                  
                  
                      
                  
               
                     Keemiline nimetus
                  
                  
                      
                  
               
                     Keemiline valem
                  
                  
                      
                  
               
                     Massikeskmine molekulmass
                  
                  
                     Fraktsioon (i) 3,105 g/mol
                     Fraktsioon (ii) 1,106 g/mol
                  
               
                     Analüüs
                  
                  
                      
                  
               
                     
                        Kirjeldus
                     
                  
                  
                     Määrdunudvalge kuni kollakaspruun kergesti lenduv pulber
                  
               
                     
                        Määramine
                     
                  
               
                     5 % lahuse viskoossus 25 °C juures
                  
                  
                     Mitte üle 30 mPa.s
                  
               
                     Sadestamisreaktsioon
                  
                  
                     Moodustab helbelise sademe plii subatsetaadi lahuses (testlahus)
                  
               
                     Lahustuvus
                  
                  
                     Lahustub hästi vees; etanoolis lahustumatu
                  
               
                     5 % vesilahuse pH
                  
                  
                     3,5–6,5
                  
               
                     
                        Puhtus
                     
                  
               
                     Massikadu kuivatamisel
                  
                  
                     Mitte üle 15 % (105 °C, 5 tundi)
                  
               
                     Esterdusaste
                  
                  
                     Mitte üle 0,6 %
                  
               
                     Tuhk
                  
                  
                     Mitte üle 10 % (530 °C)
                  
               
                     Happes lahustumatu tuhk
                  
                  
                     Mitte üle 0,5 %
                  
               
                     Vees lahustumatud ained
                  
                  
                     Mitte üle 1,0 %
                  
               
                     Katse tärklise või dekstriini juuresoleku kontrollimiseks
                  
                  
                     Proovi vesilahus kontsentratsiooniga 1: 50 viiakse keemiseni, lisatakse umbes 0,1 ml joodi testlahust. Lahus ei tohi muutuda sinakaks ega punakaks.
                  
               
                     Parkainesisaldusega kummi katse
                  
                  
                     Lisada 10 ml proovi vesilahusele kontsentratsiooniga 1: 50 umbes 0,1 ml raudkloriidi testlahust. Lahus ei tohi muutuda mustaks ega ei tohi tekkida musta sadet.
                  
               
                     Oktenüülmerevaikhappe jäägid
                  
                  
                     Mitte üle 0,3 %
                  
               
                     Plii
                  
                  
                     Mitte üle 2 mg/kg
                  
               
                     
                        Mikrobioloogilised kriteeriumid
                     
                  
               
                     
                        Salmonella sp.
                  
                  
                     Puudub 25 grammis
                  
               
                     
                        Escherichia coli
                     
                  
                  
                     Puudub 1 grammis”